Tom Sjöberg

Tom Sjöberg (s. 9. maaliskuuta 1946Iltalehti, Viikonvaihde-liite 14.–15.1.2012. Helsinki) on suomenruotsalainen pornokauppias ja rikollinen. Sjöberg on omien sanojensa mukaan lopettanut ”rosvobisnekset” kokonaan 70-luvun lopulla. Hän sai 1980-luvulla tuomion salakuljetuksesta ja istui vankilassa vuoden ajan 1986–1987. Nykyään Sjöberg on eläkkeellä.

Lapsuus ja nuoruus
Tom Sjöberg on kasvanut Helsingin Punavuoressa, yhden huoneen ja keittiön asunnossa Albertinkadulla.Nykänen & Sjöberg 2005, 20 Hänen yksinhuoltajaäitinsä teki kahta työtä.Nykänen & Sjöberg 2005, 20,30 Sjöbergin isä oli muuttanut Ruotsiin vuonna 1953.Nykänen & Sjöberg 2005, 30 Tom kävi ruotsinkielistä kansakoulua, Cygnaeuksen koulua.Nykänen & Sjöberg 2005, 32

Sjöberg on pitänyt lapsuutensa keskeisinä muovaavina tekijöinä kasvuympäristöä ja siinä selviytymistä. Merkittävää oli sodanjälkeinen pula ja siitä syntynyt musta pörssi, salakuljetus sekä alkoholin laiton myynti.Nykänen & Sjöberg 2005, 40-43, 74-75 Sjöberg aloitti alkoholin luvattoman katumyynnin eli niin sanotun lestinheiton 12-vuotiaana toimien sukulaisensa apulaisena. Alkoholin myynti Alkon myymälöissä perustui tuolloin tiettyyn myymälään sidottuun henkilökohtaiseen ostolupaan eli niin sanottuun viinakorttiin. Maaseudun asukkaille tarkoitetuista korteista puuttuivat myymäläkohtaiset rajoitukset. Tätä käytettiin hyväksi hankkimalla myyntivarastoa "maalaiskortin" omistavien asiamiesten avulla.Nykänen & Sjöberg 2005, 32, 57-58, 64-66

 Rikollinen toiminta 

Tom Sjöberg siirtyi vuonna 1967 Tukholmaan tehdäkseen alkoholin katukauppaa Slussenilla ja laajensi toimintaansa muilla myyjillä. Sjöberg palasi Suomeen vuonna 1968 myytyään toimintansa Teuvo Aaltoselle.Nykänen & Sjöberg 2005, 98-101, 135-136

Yhdessä Pertti Hassisen kanssa Sjöberg perusti Antikvaarinen kirja- ja tupakkaliikkeen Albertinkatu 20:een vuonna 1967. Liike harjoitti nimellisen toimintansa lisäksi pornon myyntiä sekä alkoholin laitonta myyntiä. Kiinteistö tunnettiin nimellä Nousevan auringon talo. Yläkerrassa oli jazz-klubi.Nykänen & Sjöberg 2005, 26, 186Tosi tarina: Kadun kingi 1997, jazz-klubista: 00:15:40 Toiseen liikkeeseensä Sjöberg hankki myyntivarastoa huijaamalla ruotsalaisen Josefssonin salakuljettaman pornolastin ja tukahduttamalla tämän vaatimukset väkivallan uhalla.Nykänen & Sjöberg 2005, 182

Sjöbergillä on mittavat vuosien aikana kertyneet verovelat, joita hän pitää epäoikeudenmukaisina ja tekaistuina. Sjöberg on kokenut viranomaisten toiminnan mielivaltaisena ja epärehellisenä.

Sjöberg on omien sanojensa mukaan lopettanut ”rosvobisnekset” kokonaan 1970-luvun lopulla. Hän sai 1980-luvulla tuomion salakuljetuksesta ja istui vankilassa vuoden ajan 1986–1987.Tosi tarina: Kadun kingi 1997, eri kohdin, veroveloista: 00:12:25, 00:21:50 

Muuta
Sjöberg harrastaa 1950-luvun rockia, ja hän on esiintynyt Helsingin eri ravintoloissa ja mm. Rööperifest-katufestivaaleilla laulusolistina eri yhtyeiden kanssa. Hän oli aikoinaan yhden talven kiertueella myös Kööpenhaminan musiikkiklubeilla yhdessä Kaj Fogelholmin kanssa. Hän julkaisi omakustanteena myös Jailhouse Blues -nimisen C-kasetillisen 1950-luvun rockmusiikkia 1990-luvulla yhdessä Matti ”Volvo” Markkasen ja Tony Antonen kanssa. Vuonna 2022 Sjöberg julkaisi albumin The Old Rock Star, joka sisältää sekä vanhaa materiaalia että uusia kappaleita, esiintyjänä myös Fogelholm.Lönnqvist, Niclas: Tom Sjöberg tröttnade på tristessen i sexbutiken – spelade in nytt album. Hufvudstadsbladet 16.3.2022.

Sjöberg toimi myös Helsingissä Iso Roobertinkadulla toimineen King’s Kakadu -ravintolan PR-päällikkönä 1990-luvulla. Samoin hän oli mukana King’s Talli nyrkkeilytallissa, joka järjesti ammattilaisten nyrkkeily-iltoja Helsingissä 1990-luvulla.

Tom Sjöbergillä on kahdeksan lasta.https://yle.fi/aihe/artikkeli/2009/01/13/rooperin-pornokuningas-tom-sjoberg

Sjöbergillä diagnosoitiin syöpä vuonna 2015.

Muistelmakirjat ja elokuvat
Vuonna 2005 julkaistiin Sjöbergin ja Harri Nykäsen yhdessä kirjoittama kirja Rööperi: Rikoksen vuodet 1955–2005. Kirjan pohjalta on tehty Aleksi Mäkelän ohjaama Rööperi-niminen elokuva, joka sai ensi-iltansa 2009.

Kirjasta julkaistiin syksyllä 2017 Crime Timen kustantama päivitetty laitos, jossa on uutta tekstiä ja valokuvia. Kirja on nimeltään Rööperi: Lestinheittäjät, gangsterit ja kovanaamat. Ohjaaja Olli Saarela suunnittelee teoksen pohjalta elokuvaa.

Sjöbergistä ilmestyi toukokuussa 2025 Docendon kustantama ja Lamppu Laamasen kirjoittama muistelmateos Tom Sjöberg – Rööperin katupoika.

Sjöbergistä on Uwa Iduoze tehnyt lyhytdokumenttielokuvan Tom of Rööperi, joka ensiesitettiin Ylen TV1:ssä huhtikuussa 2018.

Katso myös
 Uki Kukkamaa
 Krister Teräsvuori

 Lähteet 



 Salonen, Juha: Huumepoliisi ja pelimies palasivat entiseen rosvojen Rööperiin. Helsingin Sanomat 3.1.2009.
 Tom Sjöberg keskittyy eläkepäivillään lapsensa hoitoon. MTV3 Viihde.

Viitteet

Kirjallisuutta


Luokka:Suomalaiset rikolliset
Luokka:Suomenruotsalaiset henkilöt
Luokka:Vuonna 1946 syntyneet
Luokka:Elävät henkilöt